Koninklike troue: Hier's die troukoek-resep
JY LEES NOU Koninklike troue: Hier's die troukoek-resep
Claire, 'n Londense bakker, het die foto op Instagram gedeel. Sy bak die koninklike troukoek. En dit blyk of hierdie een van die lae is. FOTO Instagram / @violetcakeslondon.
Oor minder as drie dae vind die troue van die jaar plaas: die koninklike bruilof tussen prins Harry en Meghan Markle! Uiteindelik gaan ons ná maande se gewag en bespiegeling sien hoe die bruid, die bruidegom, hul gevolg, die koets en die blomme lyk. Hoe opwindend!
Hoewel baie oor die troue nog 'n groot geheim is, weet ons al iets oor die troukoek. In plaas van die tradisionele vrugtekoek het die paartjie besluit op 'n koek van suurlemoen en vlierblom (elderflower). Dit gaan met botterroom versier word met vars en suikerblomme bo-op. 'n Heerlike kombinasie!
Die Londense bakker Claire Ptak bak die koek.
Bak die koninklike troukoek! Hier's die resep
Die webtuiste Bon appétit het spesiaal 'n resep ontwikkel om die koninklike troukoek na te boots. Hier's die resep wat vir enige okkasie gebak kan word, klik hier.
En as jy nie tyd het vir bak nie, deel ons Herman Lensing se heerlike resep van vlierblom-en-sitroen-limonade. Sien onder!
FOTO Instagram / violetcakeslondon
'n Vrugtekoek is tradisie. Kyk net watter koeke het dié koninklike paartjies gekies.
Die vrugtekoek het byna 230 kg geweeg en uit vier vlakke bestaan. Die bestanddele is deur die Australiese Girl Guides geskenk.
Herman se vlierblom-en-sitroen-limonade
Vlierblom - die naam is byna so mooi soos wat dit lekker smaak.
- 80 ml vlierblom-stroop
- 2 sitroengras-stingels, gekneus
- 1 suurlemoen, in skywe gesny
- 600 ml sodawater
- hand vol origanum-takkies
- 200 g vars aarbeie
Voeg alles bymekaar en meng goed. Verdeel tussen glasbottels en verkoel tot yskoud. Pak in en geniet! Wenk: As jy nie vlierblom-stroop kan kry nie, kook 250 ml suiker saam met 500 ml water. Geur met lemoenbloeisel-water.